
AAGE V. NIELSEN 
75 ÅR 

1899 - 4. maj - 1974 

Den 4. maj fylder Aage V. Nielsen 75 år, og selv om ingen af os, des¬ 
værre nok, har set ret meget til ham de sidste år, og der af og til har 
været nogen misforstået omtale af ham, så skal ihvertfald herfra ud¬ 
stråle en ganske anden nimbus. 

Aage V. Nielsen har betydet mere for det danske fugleliebhaveri end 
de Heste er i stand til at overse og vurdere, hvis sportens store fik hver 
sin finger, ville Aage V. være blandt de 10 bedste. 

Jeg er måske den, som allerbedst kan vurdere hans indsats, og derfor 
dette: 

Aage V. Nielsens største indsats er nok hans virke i F.f.F.s bestyrelse, 
hvor hans store viden ofte kom os andre til gavn. 

Aage V. Nielsen blev efterhånden mere en myte end navn, og hans 
punktlighed, sirlighed og eventyrlige orden høstede vi frugterne af. 

Så skal også nævnes hans loyalitet, det var slet ikke noget let job at 
dele sig mellem F.f.F. og Samarbejdet mellem danske fuglevenner - nu 
er det lidt mere upersonligt omdøbt til fugleforeninger. 

For ingen dansk fugleven er eller bliver udenfor den kreds som er 
Aage V. Nielsen stor tak skyldig. 

Alt hvad Samarbejdet er i dag, skyldes udelukkende Aage V. Nielsens 
meget indsigtsfulde, dygtige og ofte offervillige indsats gennem de før¬ 
ste 10 år - det som senere er sket, udover nogle rettelser i love og cir¬ 
kulærer, kan ligge på et meget lille sted. 

Endelig vil Aage V. Nielsens virke kunne ses til sene tider gennem hans 
bidrag til Papegøjebogen. 

Jo, man kommer ikke for højt selv om man bruger hvad der findes af 
superlativer, når det gælder Aage V. Nielsens indsats i dansk fuglever¬ 
den. 

Han v’J blive husket som en dygtig og samvittighedsfuld dommer, en 
habil lærer ved de afholdte dommeraspirantkurser, en fornøjelig, sag¬ 
lig og skattet foredragsholder i hele Norden. 

- og så hans venskab. 

Jeg beklager dybt, at der er blevet så langt mellem Chr. Koids allé og 
Thorupgårds allé - der skete jo noget, som vi ikke forstod i den strem 
ge tid inden Gurli gik bort - og Aage trak sig ligesom ind i sig selv, « 

hvad jeg i høj grad beklagede. 

Det var en svær tid også for os, der i den grad satte pris på de to dej¬ 
lige mennesker - men vi skal jo leve videre og forsøge at løfte arven. 

Og nu er der et ophold ved milepælen og før vi så begiver os videre. 

Et oprigtigt og hjerteligt tillykke og lidt af den tak, som du fortjente, 
men ikke fik. Din Albrecht-Møller. 


Brednæb. 

EURYLAIMUS 30-39. 

Når vi stadig tager en bid af oplysningerne om Brednæbbene, så er det 
for at have en samlet fremstilling, der ikke er til at finde noget andet 
sted om den forholdsvis ukendte fugleart, og det er slet ikke for at læ¬ 
re de forskellige læsere at sondre mellem underarter og racer, men vi 
angiver så meget nomenklatur, at der er mulighed for at få fat i en 
ende at spinde videre på. Mere og andet giver disse linier sig heller ikke 
ud for at være - dels er det en fugl, som mange af os ikke selv har 
haft - og dels vil det næppe blive en fugleart, som vil overbefolke vore 
volierer fremover - men alligevel har det nok sin berettigelse, selv om 
det var lettere at skrive almindeligheder om mere udbredte og velkend¬ 
te fugle. Når der på een måned i de 14 danske fugleblade er 6 der har 
artikler om Sommerfuglefinker, eller 4 om Papegøjeamadiner samt 4 
om Brillefugle, så er det ikke fordi der findes for få fugle at beskrive, 
men mere magelighed hos skribenterne. 

Og nu er opgaven her altså at udfylde lidt af tomrummet omkring 
Brednæbbene. 

30. LYS BREDNÆB 
Eurylaimus javanicus pallidus 

Eurylaimus javanicus pallidus Chasen. Buil. Raffles Mus. No. 10, 1935, 
p. 43. Kao Nawng (= Khao Nong, a mouintain at lat. 8® 55' N. long 99® 
38' E.). Peninsular, Siam. 

£. ;. friedmanni Deignan. Proc. Biol. Soc. Washington 60, 1947, p. 120. 
Sathani Hin, Lap, lat. 14® 40' N. long 101® 10' E. Siam. 

Den adskiller sig fra E, /. javanicus ved at være mere rød i underfar- 
verne. Dens levevis menes at ligne hovedformens selv om denne art 
forekommer i bjergskovene op tU 3000 fod. 

Forekomst i Malaya. 

31. HARTERTS BREDNÆB 
Eurylaimus javanicus harterti 

Er fundet 1909 af v. Oort i Notes Leyden Mus. No. 31 p. 209. Fra Deli 
på Sumatra. 

Den stedfæstes til Riouw øområdet samt selve Sumatra, overalt hvor 
der er både usundt og utilgængeligt. 

Oversiden med fornævnte aftegninger brunlige og undersiden sart rød¬ 
gul. Øje blåt, næb blågrønt og sort, benene kødfarvede. 

Føde væsentligt insekter. 



32. HORSFIELDS BREDNÆB 
Eurylaimus javanicus javanicus 

Den første £. javanicus javanicus, som i 1821 blev beskrevet af Thomas 
Horsfield, oprindelig læge og født i Pensylvania, 1811-1818 foretog han 
en studierejse til bl. a. Java, og 1821 beskrev han fuglen i Trans. Linn. 
Soc. XIII, pag. 170. Senere Blyth Cat. p. 195 og endelig Horsfield og 
M., Cat. p. 116. Erylæmus javanicus Blyth, Birds Burm. p. 125. 

FARVEBESKRIVELSE: 

<5: Hele hovedet og hals dyb purpurrød, tøjler sortagtige, isse og nak¬ 
ke mørke. Øredækfjer meget lysere, en meget smal hvid stribe under 
øjet, bagsiden af halsen og overhaledækfjerene en blanding af sort og 
lysegult, en hel del vingedækfjer hvidkantede på yderfanen. Vinge- 
fjerene sorte og hver fjer med en gul plet ved basis, de mellemste 
vingedækfjer med en lang gul plet. Halen sort, alle par, med undtagel¬ 
se af det midterste, der er mørkegule, med et hvidligt tværbånd, Un¬ 
dersiden er vinrød, struben med mørk broncefarvet plet - smalt mørkt 
bånd over brystet ligeledes omgivet af et broncefarvet underlag, bug- s 

midten er lysende rød og undervingedækfjerene nærmest lysegule, kan¬ 
terne af vingefjerene ligeledes, lårene er mørkebrune. 

9 vsom <5, men uden det sorte brystbånd. Ovemæbbet lyst blåligt på 
en trediedel af spidsen, resten sart søgrønt, undernæb lyst grønligt-blå. 

Begge næb med en rødbrun spids. Iris lysblå, løb kødfarvede, kløerne 
brune, Længde 230 mm. 

JAVA er dens egentlige hjemsted, men den findes på mange af øerne 
deromkring. 

FØDE. Fuglens hovednæring er insekter og mindre krybdyr, den op¬ 
holder sig meget i skovområder og altid enkeltvis, parvis eller måske 
familivis. De mødes aldrig i flokke og holder ikke egentlig sammen 
som mange andre fugle gør, kun i yngleperioden holder parret sammen. 

REDEN bygges meget massivt af mos, smågrene, rodfibre, tørre blade, 
stumper af bark og træ og ofte anbringes den i de yderste kviste på 
grene som hænger ud over floderne. Som regel kommer der ikke mere 
end 2 æg i hvert kuld, de er hvide med brune streger og pletter i den 
buttede ende. 

I naturen er fuglen ret sky og de stedsegrønne bevoksninger, hvor de 
med forkærlighed holder til, yder en meget kærkommen beskyttelse. 

33. BILLITONIS BREDNÆB 
Eurylaimus javanicus billitonis 

Er en art, der ret sent er erkendt, og den har haft svært ved at holde 
sig. KIoss, som først beskrev den i Treubia, har kun fundet enkelte 
eksemplarer på øen Billiton. Se 13 hefte 1931 p. 295. 

Det hævdes, at den kun ved størrelsen afviger fra hovedformen. Ca. 

210 mm - men størrelsesafvigelser har jeg altid været usikker overfor. ^ 

34. BROOKEFs BREDNÆB 

Eurylaimus javanicus brookei • 

Beskrevet 1919 af Robinson & KIoss i Buli. Brit. Orn. Cl. 40, p. 15, men 

der er kun fundet 2 fugle, en <5 og en 9, henholdsvis Ulu Paku og 

Anyt Paku på Borneo. Da der kun er (o eksemplarer at bestemme på, 

er det usikkert, man mener dog, at farverne er omend de samme så 

dog mere grumsede og fuglenes næb noget mindre - men som anført 

flere steder, meget usikkert. 

Underyingedækfjerene er lyse, nærmest gullighvide. 
Forekomst kun på Sumatra. 



De mere kendte Brednæb er de sortgule fugle, de tre fra stort set de 
samme områder, medens de to sidste lever på Philippineme, og af dis¬ 
se er der yderligere kommet en ny race, som Finn Salomonsen har be-- 
skrevet 1953 som E. steerei mayri. Vidensk. Meddelelser Dansk nat. 
Forn. 115, 268 fra Mindanao. 

Den er mindre og har betydelig mørkere kalot medens undersiden er 
lysere, bugen er således helt hvid - og så er den som nævnt mindre. 

35. SORTGUL BREDNÆB 
Eurylaimus ochromalus ochromalus 

Eurylaimus ochromalus Raffles. Trans. Linn. Soc. XIII p. 297 (1822). 
Blyth Cat. p. 195. 

Eurylaimus ochromelas Blyth. Birds Burma, p. 125. Singapore og Su¬ 
matra. Robinson & Kloss, Buli. Brit. Orn. Cl. 40 1919 p. 15. 
FARVEBESKRIVELSE: 

<}: Hele hovedet sort undtagen ganske enkelte hvide fjer under hvert 
øje samt en tydelig halsring, der næsten når sammen på baghalsen; 
hovedet ovenfor denne halsring er helt sort, med en undtagelse af et 
par vingebånd er oversiden af kroppen også sort, underryggen dog 
tværstribet og spidsen af halen med hvide pletter. 

Under det hvide halsbånd en sort afslutning inden den karakteristiske 
okkergule underside, der strækker sig over hele fuglen med undtagelse 
af lårene, der er sorte. 

9 stort set som S, men de sorte partier knapt så lydelige. Ovemæb 
lysi blå med sort spids, undernæb ligeledes blågrønlig med sort spids. 
Iris gul, løb og fødder kødfarvede, kløer mørkebrune. 

Længde ca. 200 mm. 

Forekomst: Syd Tenasserim, Malay, Sumatra og omliggende øer. 

36. BANJAK BREDNÆB 
Eurylaimus ochromalus mecistus 

Eurylaimus ochromalus mecistus Oberholser. Smiths. Misc. Coll. 60, 
1912 no. 7 og 8. Pulo Tuangku, Banjak Islands. 

Forholdsvis ukendt race der kun er observeret på Tuangku-øen og end¬ 
da kun i ganske få eksemplarer. 

Undersiden hos denne race er rødgul. Størrelse og tegning som hoved-* 
arten. 

37. SARAWAK BREDNÆB 
Eurylaimus ochromalus kalamantan 

Eurylaimus ochromalus kalamantan Robinson & Kloss. Buil. Brit. Orn. 
Cl. 40 1919, p. 15. Saribas-området, Sarawak, Bomeo. 

Stort næb, kort hale, sort hoved, bred hvid halsbånd. Underside mør¬ 
kegul grumset. Vingebånd gullighvide, halefjerenes spidser gullige. 

Det er cn skovfugl, men besøger meget ofte byerne - og den træffes op 
til ca. 2000 fods højde. 

Dens føde består af insekter og frugt. 

38. SAMAR BREDNÆB 
Eurylaimus steeri samarensis 

Sarcophanops Samarensis Steere. List Bds. Mamms.: Steere eksp. 1890 
p. 23. Samar, Philippineme. 

Afviger fra S. steerii ved at have rødligt purpurfarvede vingedækfjer 
og vingebåndet hvidligt (ikke gulligt). 

Udbredelse: Bohol, Leyte og Samar. 



39. STEERII BREDNÆB 
Eurylaimus steerii steerii 

Erylæmus Steerii Sharpe. Nature 14, 1876, p. 297. Basildan, Philippine 
Islands. 

FARVEBESKRIVELSE: 

<J: Isse blåsort med violet skær» smalt halsbånd rent hvidt, oveiryg 
grå, underryg og hale nøddebrune, vinger sorte med hvidligt vingd>ånd 
gennem mellemste dækfjer, strube og hovedsider sorte, resten af un¬ 
dersiden vinrød. 

$ som i, men langt mere hvid på undersiden. Næb blåligt. Iris oram 
ge, ben kødfarvede. 

Philippineme (Basilan, Zamboanga og Mindanao). 

AlbrechUMøller. 



OPDRÆT AF SORTNAKKET CUBAFINKE. 

Jeg købte 1,1 sortnakket cubafinke i august 1972. Det var to unge fugle, 
som ved hjemkomsten blev sat i karantæne i ca. 3 uger. Efter udstået 
karantæne blev de sat sammen med australske pragtfinker, og sad i 
fuglekælderen hele vinteren. I kælderen holder jeg en temperatur af 
12-15 grader C., hvilket indbærer den fordel, at fuglene ikke er så sarte 
om foråret, når de skal ud i voliere. 

Fuglene blev flyttet ud den 29-4-73. Volieren, der er overdækket, har 
følgende mål: 2 m lang, 1 m bred og ca. 2 m høj. »Beplantningen« kom 
til at bestå af fyrre- og tujagrene og yderligere gjort attraktiv med kur¬ 
vereder, hængt i forskellige højder, så der var noget at vælge mellem. 
I volieren gik der i forvejen 1,1 stillids og 1,1 magellansisken, der havde 
overvintret i volieren. Foruden cubafinkeme blev der udsat 1,1 ring- 
astrild, og billedet tegnede sig noget broget, og efter 3 dage blev det 
nødvendigt at fjerne magellansiskene for at få roen bevaret. 

Nu gik det hurtigt med redebygningen. Cubafinkeme byggede en lukket 
rede i en fyrregren, og snart lå der 3 æg. Rugningen begyndte 25-5-73, 
de 3 unger var på pind første gang 6. juni og blev kontrolleret dagen 
efter. 

Ungerne blev kontrolleret igen midt i juli. Da var der kun 2 tilbage. 
Men forældrene fik ialt 10 unger i 4 kuld det år. 

Til opmadning blev anvendt følgende: tørret og spiret frø af forskellige 


hirse-, kanarie- og græsfrø. Herudover blødfoder bestående af rasp og 
revet gulerod, tilsat lidt sukker, salt og tranox. Grønfoderet bestod af 
græsfrø i aks, og af levende fik de kun, hvad der ved egen hjælp kom 
ind i volieren, disse insekter var cubafinkeme til gengæld over med det 
samme. 

Reden blev holdt pinligt rent af forældrene, der hver gang, de havde 
været i reden med foder, tog ekskrementerne, der var kommet siden 
deres sidste besøg, og efterlod disse så langt fra reden, som muligt. 
Hvis man har et par cubafinker, der ligger og ruger igen, inden det 
gamle kuld er blevet selvstændigt, bør man, et par dage eller tre inden 
det nye kuld er udruget, indfange de gamle unger, og sætte dem i et 
bur med vand og frø, inde i volieren. Der sker nemlig det, at forældre¬ 
ne efter som tiden for det nye kuld nærmer sig, bliver agressive over 
for de gamle unger. I begyndelsen sker det kun sporadisk, og i denne 
tid yder buret beskyttelse mod dette naturlige instinkt hos forældrene. 
Når vreden ikke er tilstede, vil forældrene stadig fodre ungerne. Når 
det nye kuld er kommet, ja så får de gamle unger ikke mere føde af 
forældrene, men så har de også prøvet at emære sig selv delvis et par 
dage, og kan derfor uden bekymring flyttes ud af volieren. 

. Leo Skovgaard Nielsen. 

P. s. Det kan nævnes, at stilidseme i samme periode fik 7 unger og ring- 
astrildeme 6. 

Kontrolleret: 7/6 73 1,1 Sortnakket Kubafinke m. 3 unger på pind set 
første gang. 14/7 73 2 unger set. 18/7 73 2 unger set; samme dato set 
3 unger i 2det kuld. 

(sign.) Paul Madsen. (sign.) Leif Sørensen. 

GULBUGET VÆRLING 

(Emberiza flaviventris) 

Der findes et utal værlinge, men de er ikke af danske fuglevenner på¬ 
skønnet i samme grad som f. eks. finkefugle, og derfor hører man ikke 
så ofte om opdræt. Brunhovedet Værling, der kommer hertil underti¬ 
den i ret stort antal, er tiltrods herfor ikke opdrættet herhjemme. Den 
Gulbugede Værling er måske den værling, der er mest sjælden i Dan- 


mark. Med tuglesendinger fra Afrika kan der en sjælden gang forvilde 
sig en enkelt gulbuget. 

Den lever i meget store dele af Afrika, både i Nord-, Øst-, Vest- og Syd¬ 
afrika. Som nævnt er det ikke alene en af de sjældneste herhjemme, 
men også en af de smukkeste. Hannen har et meget smukt gulligt bryst 
og farven strækker sig helt ned på bugen. På hovedet har den en hvid 
stribe over og under øjet, dette er iøvrigt karakteristisk hos mange 
værlinger. Fuglens størrelse er vel nogenlunde som vor hjemlige bog¬ 
finke. Hunnens farver er mere afdæmpede, bl. a. går de hvide øjenstri- 
ber over i det gullige. Det er jo sådan, at i fugleverdenen er det som 
regel hannerne, der er de smukkeste, omvendt hos os andre. 

Et par gulbugede værlinger var i 1936 udstillet af Curt af Enehjelm i 
Industribygningen i København, der hvor nu Palladium ligger. De blev 
meget beundret og iøvrigt også højt præmieret. Efter udstillingen blev 
dette par overdraget til anden ejer, hvor de fik deres hjem på et la¬ 
gerloft, hvor der, trods det var indendørs, alligvel var rigelig sol og lys. 
De blev anbragt i en voliere sammen med et stort antal andre fugle af 
alle mulige arter, og det viste sig, at der ikke blev noget problem for¬ 
bundet herved. Alle fugle enedes godt. Rundt omkring i volieren var 
anbragt mange reder af forskellig form, herimellem flere såkaldte har- 
zerbure, som vistnok mange yngre fuglefolk i dag kun kender af om¬ 
tale. Der er jo mange praktiske rekvisitter, der ikke kan fås i dag, og 
der er også gået mode i rekvisitter. I dag skal alt helst være fremstil¬ 
let i plastik eller lignende, selvom de er upraktiske. Et af disse harzer- 
bure var anbragt på en loftsbjælke, et par tremmer var fjernet, og in¬ 
de i dette bur byggede den gulbugede værling sin rede. 

Reden var som ventet åben og blev udelukkende bygget af kokustrev- 
ler og uden nogensomhelst indvendig udforing. Hunnen var alene om 
redebygningen, medens hannen hele tiden opmuntrede den med en 
mærkelig lyd, der bestod af en meget kort og en meget langtrukken 
tone. Disse toner frembragte hannen under hele rugetiden. 

I denne rede blev født 3 kuld unger, men tiltrods herfor blev reden 
holdt pinlig ren, og det var bagefter vanskeligt at se, at den var benyt¬ 
tet. 

Hunnen lagde en masse æg, hvoraf der dog ikke kom unger af alle. 
Æggene var nærmest lysegrønne, lidt større end f. eks. kanarieæg, med 
en regelmæssig krans af små brunlige streger i den buttede ende. Ru¬ 
getiden var ca. 12 dage. Ungerne blev madet af hunnen, også efter de 
havde forladt reden. 

Det mærkelige var, at denne hun ikke ville made med andet end leven¬ 
de melorme, til trods for, der var adgang til alt muligt andet: myreæg, 
fluer og andre insekter. En anden ting, der undrede, var, at den altid 
tog 2 melorme ad gangen. Man kunne måske tænke sig, at grunden var 
den at spare på flyveturen frem og tilbage til reden, men da ungerne 
havde forladt reden og sad på kanten af foderskålen, blev de stadig 
fodret med to melorme ad gangen. 

I den tid hunnen havde unger, tog den selv overhovedet ikke frø, men 

udelukkende melorme, dog kun een ad gangen. Den lever ellers næsten 
udelukkende af kanariefrø. 

Hannen deltog ikke i opmadningen af ungerne, men overvågede dog, 
hvad de foretog sig, og lod sin mærkelige lyd høre, når den mente, no¬ 
get unormalt var på færde. 

Som før omtalt var der i denne voliere, hvor de gulbugede værlinger 
befandt sig, mange forskellige fugle, deriblandt et par store kubafin- 
ker. Til trods for, at der var adskillige muligheder for at finde rede¬ 
plads, havde disse kubafinker udset sig akkurat det samme harzerbur, 
hvor den gulbugede rugede. De begyndte at bygge deres lukkede rede 
med indgang på siden bagved den gulbugedes rede. Da deres rede var 
færdig, var den anden rede med unger og det hele, presset helt frem 
i harzerburet. Til trods herfor fandt den gulbugede værling sig tålmo¬ 
digt i det. Den, der har haft kubafinker ved, at det altid ender med 
husspektakler, men i dette tilfælde foregik alt i fordragelighed. Kuba- 
finkefamilien blev forøvrigt forøget med 3 unger. 

Om den gulbugede værling findes der i hvert fald på dansk næsten in¬ 
gen litteratur. I visse fuglebøger kan man dog læse, at den i yngletiden 
kan forfølge andre fugle, og at hunnen også synger, ganske vist meget 
svagt. Ingen af disse ting passer på omtalte par, men måske kan det 
tænkes, at andre par opfører sig anderledes. 

Ovenstående omtalte opdræt af gulbuget værling har vist sig at være 
det første på kontinentet, bl. a. har Curt af Enehjelm haft et stort ar¬ 
bejde med at kostatere dette. Han oplyser endvidere, at fuglen første 
gang indførtes i 1906 til Zool. Have i London. 

Curt af Enehjelm fortæller også i »Stuefuglene«, 12. årg. nr. 8 maj 1937, 
at han har haft et »par«, der viste sig at være 2 hunner. De lagde en 
masse æg, som de rugede flittigt på, men der blev altså intet ud af det, 
hvad der naturligvis heller ikke overraskede ham. Dette »par« deltog i 
opmadningen af et kuld sivas tri Ider. 

C. af E. fortæller også om mange ting, der stemmer overens med for¬ 
anstående erfaringer, bl. a. at de gulbugede værlinger, han havde, op¬ 
førte sig yderst fredeligt. 

Der er nu hengået 37 år siden omtalte opdræt fandt sted. Det må der¬ 
for antages, at denne fugl er vanskelig at opdrætte. Selvom der i åre¬ 
nes løb har været rigtige par herhjemme, så forekommer den dog y- 
derst sjældent, og del kan måske være grunden. 

Der har sidste sommer været et opdræt på vej herhjemme, men des¬ 
værre døde ungen, de fik, efter kun få dages forløb. 

Den omtalte mærkelige dobbeltrede er endnu i dag opbevaret ligeså 
ren og tilsyneladende ubrugt. Hunnen er opbevaret i udstoppet stand. 
Desværre døde hannen midt i en fældeperiode og kunne derfor ikke 
udstoppes. William Holm. 

I DAGSPRESSEN LÆSTE MAN: 

SMUGLERI AF FUGLE TIL UKENDT MAND. 

Politiet i Helsingborg har tilbageholdt en 2I-årig dansker fra Høng, der 

sigtes for forsøg på at indsmugle 150 papegøjer, undulater og kanarie¬ 
fugle, hvilket er i strid med de svenske veterinærbestemmelser. 

Den unge dansker har forklaret, at han udførte smuglerierne for en u- 
kendt person. Politiets videre efterforskning har givet grundlag for at 
tro, at der virkelig er tale om en ukendt mand. 

Fuglene var stuvet sammen i papkasser og 20% af dem var døde på 
grund af den snævre plads. 

Men sagen var noget større, der var ialt 339 fugle, som alle var aflivede 
- det hævdedes, at fuglene var købt i Holland, men mærkeligt nok bar 
alle de ringmærkede fugle danske ringe (DKK - SFS - DF) og i øjeblik¬ 
ket arbejder vi på at få rede på, hvorledes disse opdrætteres fugle er 
kommet i smuglerens kasser. 

Det var hævdet, at det var dyrplageri, som fuglene var stuvet i ganske 
små æsker - det er ikke rigtigt - det antal fugle, som var i hver kasse 
var stort set forsvarligt, der var rigeligt foder og vand. Det var store 
forsendciseskasser, en enkelt todelt til 2 parakitarter. Dyrplageri synes 
ikke at have fundet sted. 

Der var ikke, som nævnt, een mand, men foreløbig 5 implicerede. 

Men hvorfor sker da noget sådant, er det alene af monitære grunde? 
Næppe - selv om man vel ikke helt kan se bort fra, at også kursfor¬ 
skellen frister. 

Nej, det er nok mere det uhyggelige perspektiv, der tegner sig truende 
for vores hobby - og hvor det nu udsendte udkast til importordning i 
Sverige afslører et himmelråbende ukendskab til hele importsagen - 
men da det er myndigheder og såkaldte eksperter, der står bag det, 
behøver det hverken at være fornuftigt, logisk eller gennemførligt. 

Vi her i nabolandet, må i høj grad holde øje med udviklingen - for det 
ene land aber jo efter det andet - ihvertfald synes det mig i dumheJ 
derne - og det vil være klogt i tide at komme med ind i billedet med 
en vægt, som et samarbejde skaber. 

Men det er ikke alene denne sending, der foruroliger. I en anden svensk 
havneby er der stoppet et stort antal papegøjer, ca. 70 - og hvis den 
påtænkte ordning indføres - vil det som forhen vrimle med ukontrol- 
lerede sygdomsinficerede fugle ^ til stor skade for vores sunde hobby. 
Dette blot for at en af dem, der hævdes at have sat sig hindrende på 
alle poster de sidste 14 år, vil have lov til endnu engang at have set 
fremover og råbt »Vagt i gevær« - så vi ikke endnu en gang bliver taget 
på sengen. Albrecht-Møller. 

FASTLAGTE UDSTILLINGER! 

Den som kan huske en 20-30 år tilbage, vil nikke genkendende til det 
her omtalte problem, måske endog trække lidt på smilebåndet. 

Når to foreninger skulle holde udstillinger i den samme by, så viste 
det sig, at den første udstilling som regel klarede sig, medens den sid¬ 
ste fik et dundrende underskud. 

Man lurede på hinanden, afslørede ikke data før i sidste øjeblik - og 

man brugte alle former for spionage og kontraspionage, udsendte for¬ 
virrende meddelelser og mange andre julelege. 

Ja, man undså sig endikke for at bestikke inspektøren på udstillings¬ 
etablissementet for at få lov til at se »bestillingsprotokollen« - og så 
leje netop 8 dage før. 

Derfor var det en fordel, da man indførte at offentliggøre fastlagte ud¬ 
stillinger, så tidligt som muligt, så man kunne undgå at genere hinan¬ 
den (indført af de gamle som nu i 14 år har hindret ethvert frem-* 
skridt). 

Så har det virket betænkeligt når 2-3 nabobyer lagde deres udstillinger 
samme uge (var det egentlig ikke det, som skulle undgås?). 

Og det er da helt galt, når f. eks. en jubilæumsudstilling, 50 år - trues 
af et større hal-arrangement netop samme dag. 

Der skal en mentalændring til. Da Stuekulturs Fuglevenner 1972 ville 
afholde udstilling, blev FfF spurgt om vi ville afstå fra at starte ud¬ 
stilling. Jeg svarede ja! 

Og det løfte holdt vi selv om der bestemt ikke manglede både tilskyn¬ 
delser og krav om, at vi skulle bryde vort løfte (enhver mødedeltager 
kan sikkert huske disse pinlige episoder). 

Men det at være fair overfor hinanden og holde sine løfter, anså jeg 
dengang og mener det fremdeles, er en af grundpillerne i ethvert godt 
samarbejde. Albrecht-Møller. 

NORDJYSK FUGLEUDSTILLING I AALBORG 
den 15., 16. og 17. november 1974. 

Da de endelige datoer for Nordjysk Fugleudstilling nu er fastlagt og 
foreningerne, der deltager, har givet deres tilsagn, kan vi meddele, at 
Viborg, Skive, Thisted amt, Frederikshavn samt fugleforeningen fra 
Stavanger, møder frem på dette års Nordjyske Fugleudstilling. 

Her udover kan vi på nuværende tidspunkt oplyse, at Dansk Undulat¬ 
opdrætter Klub også har placeret deres landskåringsskue i Aalborg på 
Nordjysk Fugleudstilling. Så allerede nu ser det ud til, at det bliver en 
stor og seværdig udstilling. 

Vi kan endvidere oplyse, at det bliver i nye og gode, lyse lokaler i 
»Skalborggård Hallen«, som er beliggende på Hob rovej i Skalborg. 
Vi er allerede nu igang med forberedelserne til denne, den fjerde Nord¬ 
jyske fugleudstilling. 

Udstillingen er åben for publikum den 16. og 17. nov. med aflevering 
af fuglene den 15. nov. og bedømmelse den 16. indtil kl. 15,00. 

»ARTIKLER OM FUGLE« 

Jeg takker for de venlige tilsagn fra en halv snes dygtige »gamle« fug¬ 
levenner, som fra tid til anden har lovet at skrive artikler. 
»STUEFUGLENE« er stadig fuglebladet - skrevet af aktive fuglevenner 
for fuglevenner. AlbrechuMøller, 

AFTENUDFLUGT. Tirsdag den 11. juni. Noter allerede nu datoen. 

Landsforeningen 

FORENINGEN FOR FUGLEVENNER 

Stiftet 1922 
POSTGIRO 1385 

Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Kamhusene 28, 2.tv., 2500 Valby, 
Telefon (01) 30 46 71. 

Best.mdl.: Preben Liichow-Poulsen, Vårvej 3, 2770 Kastrup, (01)5126 15 
Suppl.: Ole Nielsen, Arnesvej 20, 2700 Brønshøj, BE 9523. 

NÆSTE MØDE tirsdag den 14. maj kl. 20 i Set. Andreasordenens sel¬ 
skabslokaler, Frederiksberg allé 11. 

EMNE: Grosserer Alfred Larsen, Fa. Holger Matthiessen, vil tale om 
fuglefrøets priser og EF. 

Mødet den 9. april i Set. Andreasordenens lokaler indledtes med for¬ 
mandens velkomst til de fremmødte medlemmer - herefter orienterede 
A-)M om et fugle-smugleri forsøg til Sverige, hvor en ung mand var ble¬ 
vet tilbageholdt med ca. 150 forskellige fugle i Helsingborg. På bag¬ 
grund af nogle tidligere tyverier af fugle fra foreningens medlemmer, 
rettede man henvendelse til politiet og fik kontakt med de svenske ve¬ 
terinærmyndigheder, der havde slået alle fuglene ihjel - pladsmangel - 
A-M fik udleveret 7 store kasser indeholdende: 10 stk. Agapornis fi- 
scheri og 3 stk. kanarievinget parakit - 1 stk. Patagonisk parakit - 1,1 
Sangparakit og 1,1 Rødskuldret græsparakit - 11 stk. Kardinaler - 43 
stk. Nympheparakitter - og 138 stk. Undulater - 129 stk. trope- og ka¬ 
nariefugle. De sidstnævnte fordelte sig således: 54 kanarier, 22 muskat¬ 
finker, 15 sommerfuglefinker, 9 vævere, 6 mexikansk sisken, 5 rødhalet 
astrild, 5 nonneastrild, 6 amaranter, 3 broget astrild, 2 diamantfinker 
og 2 gouldsamadiner. Der havde været rygter om, at fuglene havde væ¬ 
ret stuvet meget kraftigt sammen - at der var sket dyrplageri - dette 
var dog ikke tilfældet! ALLE kasserne var af god størrelse og der var 
sket en hensigtsmæssig artssondring; at der også var rigeligt med foder 
bør nævnes for fuldstændighedens skyld. Der var dog ingen af de fra 
medlemmerne stjålne individer imellem. Til rapporten var der udtalt, 
at alle fuglene var blevet indkøbt i Holland, hvilket lød meget tilfor¬ 
ladeligt, da man havde fundet kvitteringer, der bekræftede sådanne 
indkøb. Det mærkelige i denne sag er dog, at ingen af fuglene bar 
udenlandske ringe! ALLE ringe var af dansk oprindelse. 

Før »Samarbejdet«s start var det på tale, herhjemme, at få fuglehold 
forbudt med opbakning fra forskellige dyreværnsforeninger m. fl. og 
under de forhandlinger, der dengang fandt sted, viste det sig, at jo fle¬ 
re medlemmer man repræsenterede, jo stærkere stod man. Resultatet 
var et frafald af kravet om nogle urimelige karantænebestemmelser. 
Nu trækker grå skyer sig sammen over Norden! I Sverige ligger der 

udkast til et krav om begrænsning af importen af fugle til landet. Man 
vil kun tillade import af femten forskellige fugle - en ornitolog har 
stået for listen ~ der må kun indføres fugle fra Indien og Afrika! Her 
er listen: Dværgvagtel og Californisk Topvagtel (Hønsefugle - Totalt 
indførselsforbud - hønsepest). Nympheparakit, Rødbrystet græsparakit, 
Bourke's parakit, Sangp., Rosellap., Bid ditto, Bjerglori. (Alle australske 
fugle belagt med totalt UDførselsforbud). Rosenhovedet, Fischefs og 
Maskedværgpapegøjer (Afrika), Tigerfinke, Grd Risfugl og Goutdsama- 
dine. Det er jo fuldstændigt vanvittigt at tænke sig til et sådant krav - 
og hvis vi ikke vil tages »på sengen«, er vi nødt til at gøre noget NU! 
Efter denne noget dramatiske indledning bød A-M Selskabet for Stue- 
kulturer's formand G. Dener-Madsen hjerteligt velkommen og gav ham 
ordet til aftenens emne: Levende planter i bur og voliere. 

D-M indledte med at fortælle om de mange forskellige foreninger, han 
gennem årene havde besøgt, men det var første gang han stod i en fug¬ 
leforening, så vi måtte bære over med hans nervøsitet, da »jeg jo ikke 
er nogen rigtig fuglemand«. Fra barneårene var D-M vant til omgangen 
med dyr - marsvin, der på grund af den raske formering, hurtigt blev 
til for mange og derfor udskiftet til et par kanarier, der også var yng- 
levillige. Der blev bygget bure, men pladsen var trang og sluttelig end¬ 
te fuglesamlingen i faderens orchidé-drivhus der »blev omdannet« til 
landets dyreste beplantede voliere. Det var sikkert også landets største 
voliere, 20 m bred og 100 m lang. Kanarierne og orchidéeme trivedes 
i bedste forståelse og ungerne »forærede« D-M's fader til gæsterne til 
en pris, der ofte oversteg den egentlige værdi. 

D-M har gennem årene set mange forskellige volierer både i Køben¬ 
havn og i provinsen, og med en gartners øjne har det ikke altid været 
lige opmuntrende oplevelser plantemæssigt - de er prægede af mang¬ 
lende fantasi og en større hensyntagen til fuglene end til planterne - 
stadig set med gartnerøjne. Vi sætter planter ind til fuglene - men vi 
glemmer, at det kan gøres, så det ser tiltalende og smukt ud; udgifter¬ 
ne og arbejdet er det samme og fuglene vil ikke mistrives i smukke og 
tiltalende omgivelser, som en rigtig beplantet voliere kan være. 

Af krav stilles følgende: Kendskab til de planter, der anvendes - fås i 
den planteskole, hvor man køber. Fantasi - vi er alle født med »ska¬ 
berevner«, så det skulle ikke være noget problem. En beskæresaks - 
ved beskæring af planter og buske opnås en tættere bevoksning til gavn 
for de fugle, der måtte være. Desværre er det ikke muligt at opstille 
en liste over egnede eller uegnede planter til brug i volierer - det kan 
ikke nytte noget at sætte en solkrævende plante i et skyggefuldt hjør¬ 
ne eller en skyggekrævende i kraftigt sollys; jordbunden skal også op¬ 
fylde visse krav - tung, let, sur eller kalkholdig. Derfor er det på sin 
plads hvis man laver en plan over de planter, man havde tænkt sig til 
sin voliere. Der bør heller ikke »brokkes« for mange forskellige arter 
sammen - det vil virke helt unaturligt. 

Om gødskning talt D-M om NPK type 16-5-12 til brug udendørs, ca. 50 

gr. pr. spredt ud inden man foretager den sidste gravning, så gød¬ 
ningen kommer ned i jorden. Hvis man vil undgå denne gennemgriben¬ 
de omgang af volierer, kan man plante i gennemhullede spande med 
den rigtige jord for derefter at placere disse på de ønskede steder i an¬ 
lægget; bruger man spande, må man tid efter ånde sørge for, at rød¬ 
derne ikke bliver for store og tykke - de der trænger ud gennem hul¬ 
lerne - ved at løfte og dreje spanden lidt. En voliere med helt plan 
bund ser, i en gartners øjne, meget trist ud - hvorfor ikke arrangere 
nogle terrasser, det giver et ganske andet levende billede, sættes de 
største og højeste bagest, så bliver overskueligheden og flyvemulighe- 
deme størst. D-M anbefalede fuglefolkene at besøge en akvarieudstil 
ling for at få idéer fra de anlagte akvarier. 

Plantevalget kan varieres efter hver enkelts smag, men alligevel med 
en vis naturlighed. F. eks. kan der vælges imellem lyng og cotoneaster 
til bunden og de fås i mange sorter, så der kan være blomster næsten 
hele året; de krybende sorter former sig efter underlaget, så en over¬ 
gang mellem terrasser o. lign. bliver om endnu mere naturlig. Af de 
større buske kan der vælges mellem Lonicera eller gedeblad, der findes 
i mange sorter, både løvfældende og vintergrønne samt høje og lave - 
bør beskæres ofte, da den ellers breder sig kraftigt. Også her findes en 
cotoneastertype, idet de mange sorter veksler i højden, alle er meget 
hårdføre. Solbær- og stikkelsbærbuske er noget fuglene ynder. Snebær 
skal helst have en solrig plet, da den bliver meget kedelig, hvis den 
står i skygge. En gruppe hybenroser er en fordel for den lettere jord. 
Elefantgræs og bambus er også fuglevenlige buske, der ikke er stort 
krævende. Buxbom er også et godt emne, men der skal skæres ned 
hvert år, ellers bliver den ikke til noget. Rød- og Hvidtjøm samt slåen 
er forholdsvis nøjsomme planter, som også vil pynte hvis pladsen er 
til så store planter. Hvis man, når de er ganske små, skærer birk og 
lærk tilbage, får man nogle virkeligt smukke omgivelser til sine fugle. 
Arkitektens trøst er en meget hurtigvoksende slyngplante, der ikke er 
helt så slem til at sprænge nettet, som mange fugleholdere mener, man 
skal bare huske at beskære de tykkeste grene og kviste hvert år. Hum¬ 
le, caprifolium og clematis er også udmærkede at have - blot skal man 
huske sin beskære-saks hvert år. 

Planterne i volieren skal passes næsten som planterne inden døre og 
det gøres bedst med en natur-gødning fremstillet af »kokasser« man 
tager i det fri. De lægges i en spand og overhældes med 10 gange rum¬ 
fanget af kokasse vand; daglig omrøring i 2-3 dage, hvile i 2 dage, så 
kokasserne bundfældes. Vædsken fortyndes med dobb. dele vand og 
bruges til vanding af planterne, det kan også, med forsigtighed, bruges 
til stueplanter, men husk på at duften er landlig! Benyt aldrig lukkede 
beholdere til opbevaringen - et lille uheld bliver ret hurtigt til en »fa¬ 
milie-katastrofe«. 

Beplantningen udenfor volieren skal, for naturlighedens skyld, være af 
de samme sorter som indenfor, blot beskærer man ikke så kraftigt her. 

Jorden i volieren vendes en gang om året og iblandes lidt grus for at 
give lidt luft til rødderne - pas på ikke at skære for mange af disse 
over med spaden eller greben. FnR. 

På grund af manglende plads følger afsnit om Stuevolieren i næste nr. 

D. K. K. 

Medlemsmødet den 1. april 1974: Formanden bød velkommen og gav 
udtryk for, at det jo var første møde efter generalforsamlingen, så af¬ 
tenens emne: Foreningens fremtidige virke var aktuelt og kunne være 
vejledende for den nuværende bestyrelse, og for at det helt skulle væ¬ 
re medlemmerne, der kom til orde, og for at det skulle tangere et nær¬ 
demokrati, blev et medlem udpeget som ordstyrer. 

Over al forventning udspandt der sig aftenen igenne en livlig og ud¬ 
bytterig debat, hvor der bl. a. blev fremsat ønsker om genoplivning af 
tidligere tiders arrangementer som f. eks. oprettelse af en spørgekasse, 
køb- og salgsbog, fugle på bordet, sommerudflugt eller åbent hus hos 
nogle opdrættere samt vort medlemsblad. 

En gæst forsøgte uden held at dreje aftenens emne hen mod en debat 
om eet landsdækkende fugleblad. Aftenen viste med tydelighed, at vi 
til stadighed har mange opgaver at løse fremover for at bevare og 
højne den påskønnelsesværdige position, som dansk kanariesport ind¬ 
tager i dag, og fra bestyrelsens side var det en glæde at konstatere, at 
der var en forståelse for, at sammenhold og sportsånd bør være frem¬ 
herskende for at skabe den ideelle klub. Aftenen sluttede traditionelt 
med kaffebord og bankospil under »onkel Johns« medvirken, sekr. 
HUSK næste medlemsmøde afholdes: Mandag den 6. maj kl. 20 i vore 
nye, venlige og lyse lokaler: Brønshøj vej 12A (indgang fra gården). 

ROSKILDE OG OMEGNS FUGLEFORENING 

Efter veloverstået generalforsamling i Roskilde og omegns fuglefore¬ 
ning den 19. marts er følgende medlemmer i bestyrelsen: 

Formand: Kurt Jensen, Nymarksvej 26, Roskilde. (03) 35 02 37. 
Næstfmd.: Helge Hansen. Bregnevej 31, Roskilde. (03) 35 58 83. 
Kasserer: Flem. Nielsen, Hovedvejen 2, Øm. (03) 38 05 05. 

Sekretær: Elo Bo Nielsen, Kildeager 9, Snoldelev. (03) 390143. 
Best.mdl,: Lars Petersen, Jernbanevej 15, Hvalsø. (03) 40 86 27. 

Til medlemsmødet den 2. april havde vi en meget stor tilslutning. 72 
var mødt op, deriblandt en hel del fra vore naboforeninger, for at høre 
Villy Poulsen fra Assens fortælle os om græsparakitier. 

Han indledte med at fortælle lidt om hvormange arter papegøjer og 
parakitter ca. der findes og deres udbredelsesområder samt deres op¬ 
deling i slægter, familier, arter, underarter osv. Herefter tog han fat på 
aftenens egentlige emne: græsparakitterne. Først omtalte han de fire 
mest kendte arter, nemlig Turkis, Splendid, Elegant og Blåvinget, her¬ 
efter to arter, som mange af os nok ikke kendte meget til, den Orange- 
brystede og Klippeparakitten. Med hensyn til disse 6 arter advarede 

han meget kraftigt mod krydsninger og indavl, der ofte forekommer 
hos disse. Bourksparakitten, som efter hans mening ikke direkte hører 
til græsparakitterne, var vel nok den, han omtalte mest, da han syntes 
at den var blevet en del forsømt med årene, måske på grund af dens 
knapt så iøjenfaldende farver. 

Efter det godt 2 timer lange foredrag, som blev ledsaget af lysbilleder 
og smalfilm, tror jeg, at der var mange af os der gik hjem med større 
viden, og mange gode ideer med hensyn til opdræt, redekasser, rede¬ 
materiale og foder, faldt der også af hen ad vejen. E. B. N. sekr. 

SAMARBEJDET MELLEM DANSKE FUGLEFORENINGER 

MØDELISTE for maj 1974, 

6. D.K,K., møde i lokalerne, Brønshøjvej 12A, mandag kl. 20. 

1, Roskilde og Omegns Fugleforening, møde, Ungdommens Hus, Park¬ 
vej 5, tirsdag kl. 19,30. 

7. Foreningen for Stuekulturer Assens, møde, Hotel Lillebælt, tirsdag 
kl. 20. 

8. Silkeborg Fugleforening, møde. Missionshotellet Ansgar, Drevsens* 
vej, onsdag kl. 19,30. 

9. Stuekulturs Fuglevenner, møde, Valby skole, værelse 13. Rughavevej 
torsdag kl. 20. 

9. Helsingør Fuglevenner, møde. Færgegården, torsdag kl. 19,30, 

9. Fuglevennerne Aarhus, møde. Kongreshuset, Amaliegade, torsdag kl. 
19,30. 

9. Holbæk og Omegns Fugleforening, møde, Missionshotellet, torsdag 
kl. 19,30. 

10,, 11. og 12. Stiiekidturforeningen af 1960 Frederikssund, stortur til 
Walsrode Fuglepark. 

13. Vestegnens Fugleforening, møde, Ungdomsgården, Brøndby øs tervej 
93, mandag kl. 20. 

14. Frederikshavn Fugleforening, møde, Bechs Hotel, tirsdag kl. 20. 

14. Foreningen for Fuglevenner, møde. Set. Andreasordenens selskabs¬ 
lokaler, Frederiksberg allé 11, tirsdag kl. 20. 

\4, Stuekultur for Nakskov og Omegn, møde. Forsamlingsbygningens 
store sal, tirsdag kl. 19,30. 

14. Foreningen Fuglevennen, Nykøbing F. og Omegn, møde, Logen, Sdr. 
Boulevard 8, torsdag kl. 19,30. 

\5. Svendborg og Omegns Fuglevenner, møde. Borgerforeningen, onsdag 
kl. 19,30. 

20. Københavns Fugleforening, mode, Folkets Hus, Jagtvej 69, mandag 
kl. 19,45. 

21. Søborg Stuekultur, møde. Egegårdsskolen, Ræveholmen 1, tirsdag 
kl. 20. 

21, Stuekulturforeningen af 1960 Frederikssund, møde. Ungdomshuset, 
Kocksvej, mandag kl. 19,30. 

FASTLAGTE UDSTILLINGER 1974: 

Oktober: 

4.- 6. Foreningen for Stuekulturer Assens, Assenshallen. 

11.-13. Stuekulturforeningen af 1960 Frederikssund, Frederikssundhallen 
11.-13. Stuekultur for Nakskov og Omegn, Forsamlingsbygningens sto¬ 
re sal. 

18.-20. Svendborg og Omegns Fuglevenner, Borgerforeningen. 

18.-20. Foreningen for Fuglevenner, Esbjerg. 

25.-27. Næstved Fuglevenner, K.F.U.M.s Festsal. 

November: 

1.- 3. Randers Fugleforening, Kristrup Forsamlingshus. 

1.- 3. Vejle Fugleforening. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren. 

Sælges: 1,1 ceresastrild. 

Pei Kjeldsen, Tuxensvej 3, 2700 Brh., Bella 374. (17-19.) 

Sælges: 2,0 tigerfinke, 0,1? risfugl (grå), 2,0 muskatfinke. (Eller det 
modsatte køn købes). 1,1 sølvfar\^et dværgvagtel. Evt. bytte. 

Willy Gram, Kærmark 50, 2650 Hvidovre, tlf. (01) 47 08 56. 

Købes: 0,1 vagtelastrild. 

Jesper H. Jørgensen, Amledsvej 5, 3600 Frederikssund, tlf. (03) 31 16 84. 

Sælges eller byttes: 2 stk. Egtved bure 90x75x45, 3 stk. Egtved bure 
60x50x35. I bytte kan tages alle slags fugle. 

S. Døssing, D.A.K.A., 6640 Lunderskov. (05) 58 53 97. 

Sælges: På grund af ophør er mine udstillingsundulater af eng. type 
til salg. Flere farver 50 kr. pr. stk. med DUK ringe og stamkort. 
Henvendelse telf. (03) 923147 efter kl. 15. 

Sælges grundet pladsmangel: 8 stk. rødhovedet dværgpapegøjer (Agap- 
omis fischeri) fra 1972, meget ynglevillige. Pris pr. stk. 1(K) kr. 

Paul Nielsen, Muldås 3, 2670 Greve Str., (01) 90 33 68. 

Sælges: 4 diamantduer 20 kr. stk., samlet 75 kr., 1,0 kin. dv. vagtel 15 
kr., 2,0 alm. vagtel a 5 kr. stk.. Alle er fra 1973 og går i friluftsvoliere. 
Anny Meyer, Pedersmindevej 8, Stensby, 5485 Skamby. 

Sælges: 0,2 ringastrild fra 1973 eller 0,1 byttes med 1,0. 

Købes: 0,1 ceresastrild. 

Fl. Christensen, Svalevej 17, 5540 Ullerslev. 

Købes: 0,3 spidsh. bæltefinker og flg. nr. af »Stuefuglene«: årg. 21 nr. 5, 
6 og 7, 27. årg. nr. 1 og 12, 37. nr. 4, årg. 40 nr. 5 og alle årgange før 16. 
årg., gerne enkelte numre. 

Peter Åxelsen, Dannevang 4, 8800 Viborg, tlf. (06) 62 49 79. 

Sælges: 1,1 grå jaco, 0,1 grå jaco, 1,0 gulpandet amazone, taler godt, 
0,1 lyserød ara, taler og fløjter, sidder på stander uden fodlænke. 
Bytte: 0,1 kinaparakit ønskes byttet med 1,0 kinaparakit. 

Telefon (08) 1912 59. 

1 par fine amerikanske cokcerspaniels til salg eller bytte med fugle. 
Telefon (08) 1912 59. 

Sælges: 6,4 alm. zebrafinker, alle fra efterår 73, udendørs voliere. Sen¬ 
des ikke. 

Sven Munther, Vindruevej 10, 2400 København NV. 

Købes: 1,1 split sorthov. dv. papegøje, 1.0 aymara. 

Sælges: 1,0 kapuzinersisken. 

Tommy Bugtrup, A. N. Hansens allé 37, 2900 Hellerup, HE 1625 aften. 
Sælges: 1,0 rødh. gouldsamadine. 

Finn Overgård Sørensen, Klintevej 13, 7500 Holstebro, tlf. (07) 42 41 89 
efter 18,00. 

Købes: 0,1 hvid nymfeparakit. 

Sælges: 1,1 kanarier med 5 unger, 0,1 diamantdue. 

I. Fuglsarup, Drosselvej 5 kid., 2000 København F. 

Købes: 1,1 rødhovedet dværgpapegøjer (fischeri), helst fra udendørs 
voliere. 

Leif Jørgensen, Engvej 11, 5461 Korup, Fyn, tlf. (09) 96 50 15. Træffes 
bedst efter kl. 17. 

Sælges: 2,0 stanleyparakitter fra 72 og 73. Sorth. dværgpapegøjer med 
blå arvelighed (efter ren blå og grøn/blå), ungfugle. 

Poul Frandsen, Brønshøjvej 80, 2700 Kbhvn. Brh., tlf. (01) 71 79 25. 

Sælges: 1,0 kapuzinersisken 300,-, 1,1 vagtelastr. 175,-, 1,1 girlitz 75,-, 1,1 
blåhoved, sommerfuglefinke 50,-, 1,1 hvid top. mågefinke 20,-. 

Tommy Bugtrup, A. N. Hansens allé 37, 2900 Hellerup. HE 1625 aften. 

Sælges: 1,1 sangparakit, 2,1 nymfeparakit, 2,0 kin, dværgvagtel, 1,1 oran¬ 
ge kanarier. »Stuefuglene« og »Stuekultur« (Naturen og hjemmet) fra 
årgang 1903 til 1940. 

John Andersen, Rustenborgvej lOB, 2800 Kgs. Lyngby, tlf. (01) 87 50 12. 

Købes: 1,1 mørk viol engelske undulater normal aftegn. 

Tommy Bugtnip, A. N. Hansens allé 37, 2900 Hellerup. HE 1625 aften. 

Sælges: Store og kraftige udstillingsundulater af høj kvalitet, alle DUK- 
ringede, kun 150 kr. pr. stk. 

J. H, Jensen, Gummersmarkvej 20, 4632 Bjæverskov, tlf. (03) 67 09 38 
efter 17,30. 

Sælges: 1,1 rødvinget 1971 samt rødvinget parakitter 1973. 2,0 mange¬ 
farvet parakitter 1973, 0,1 gulrygget lori 1972. 

H. Andersen, Arnager allé 5, 2770 Kastrup, tlf. (01) 5018 93. 

Købes: 1,0 grå kronfinke, 1,0 alm. granatastrild, 0,1 grøn dråbeastrild, 

I, 0 madras vagtel, 0,2 rødnæbbet buskvagtel, 1,1 hvidpandet klerkefin- 
ke, 1,1 pomeransgul klerkefinke. 

Henning Pust, Aastrup, 4850 Stubbekøbing, tlf. (03) 84 42 12, bedst mel¬ 
lem 17-20. 

Købes: 1,0 gulnakket lori, 0,1 sangparakit eller 0,1 guln. lori og 1,0 sang- 
parakit sælges eller byttes med parakitter. 

Kaj E. Sørensen, Nørrevang 10, 7300 Jelling, tlf. (05) 87 14 36. 

t 

Sælges: På grund af andet arbejde må jeg sælge hele mit fuglehold og 
frø og bure. Der er ca. 40 eller 45 stk. af forskellige slags. 

H. Jørgensen, Perlevej 62, Hvidovre, tlf. 78 88 50 helst om aftenen. 

Sælges: 8,4 sort-, rød- og gulhovedet goulds, 1,0 lys sivastrild eller 0,1 
sivastrild købes. 

N. K. Nielsen, Dalgasvej 23, 7500 Holstebro, tlf. (07) 42 20 80. 

Sælges: 1,1 pragtrosella fra 72 400,00, 2 stk. split for blå + 1 stk. blå, 
alle fra december 73. 

Købes eller byttes med ovenstående: 2,0 split for blå eI/2,0 alm. sorth., 

I, 1 gråhovedet dv, 

Kurt Damvig, Plantagevej 10, 3460 Birkerød, tlf. (01) 81 44 83. 

Sælges: Et par enkelte sæt af »Papegøjebogen« bind I og II, som har 
været til gennemsyn i ind- og udland, og som ved for dårlig returem¬ 
ballering har fået bindet stødt, sælges med tillæg af reelt bind III for 
kr. 500,00 kontant. Ligeledes nogle gennemsynseksemplarer af »Pryd¬ 
fjerkræ« og »Kolibrier« til kr. 50,00 pr. bind kontant. Moms og forsen¬ 
delse er iberegnet prisen. 

Jeg regner med at have nogle indbundne sæt farvetavler fra »Papegøje¬ 
bogen«, 160 tavler, hjemme i maj måned. Prisen bliver 160,00. Moms og 
forsendelse iberegnet. Bestil snarest. 

Aage Poulsen, 4050 Skibby. Giro 3 42 71. Tlf. (03) 32 84 93. 


Egan import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks starate udvalg 

F. SchtiintÆ - BeHahøJveJ 129 - TU. GO 9756 

Prh/at (01) 696316 


TROPEHUSET HOLBÆK 

Blå personata, Sodbrunhovedet-, Rødhovedet-, Gråhovedet-, Sorthovedet 
og Rosenhovedet Dværgpapegøjer • Halvmåne - Lessons - Streg Lori 
Rødv. Lori - Deskl Lory - Kronfinker - Solfugle 
(forhandler STIMULITE - Kolibriglas • Gevral) 

Tropehuset, Markedsplads 10, (03)430485 



HUSE 


LØVSTRÆDE 8 
1152 KØBENHAVN K 
Telefon (01) 115999 

har også SKIBBY-BØGERNE 










Cag mctrke Hl os! 

Vi findes aliesammen 
blandt mange andre 
arter af fugle i 

UMBERTO*S FUGiEHUS 

HOWTTZVEJ 74 * FASAN 7622 


Punktsvejset volierenet 
1 m brede ruller a 30,5 m. 
masker, tråd nr. 18. 
kr. 255.00 

Ved køb af 3 ruller -i- 5 % 
Ved køb af 5 ruller h- 10% 
Alle priser er excl. moms. 


Volierer 1 samlesæt 

Galvaniserede 10 mm rundjems- 
rammer påsat punktsvejset net 
med W”xl" masker: 

Siderammer 97,5x180 cm kr. 37,50 
Lågerammer 97,5x180 cm kr. 55,00 
Tagrammer 97,5x195 cm kr. 37,50 


Levering pr. efterkrav. - Rekvirer brochure med monteringsvejledning 

DANSK TRADVAREINDUSTRI 

Bred - 5492 Viseenbjerg - TIf. (09) 471004 


BRDR. LUTZHØfPs EFTF« — Ringstedgade 6-8 - Roskilde 

Tlf, (03) 35 3207- 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding... 

Papegøjeblanding. 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 

Ordrer på 50 kr. franko 4- 


Hirse, gul. 

Hirse, hvid. 

Hirse, rød. 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs 

. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 
























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

TIf. (01) 58 60 82 
Detail og en gros 

Ny prisliste 

Forsendes overalt I landet 
Kvantumsrabat 


Holger MaUhiessen 

Overgaden oven Vandet 44 
København K. 


Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



en teskefuld blandes I 
frøblandingen hverdag . 


Kusk at blande en knivspids 


Olu is' GRØNTfOOER 


I P.SIuh-kMftfodørebhverdag. 

Détefl 


( -^ 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

_ ! J 

